Turn Coat - Wikipedy\n● foarich diel Small Favor\n● folgjend diel Changes\nISBN 0 45 14 62 564\nTurn Coat is in roman fan it fantasysjenre, skreaun troch de Amerikaanske auteur Jim Butcher. De titel betsjut "Draai [de] Jas [om]", mar as it stavere wêze soe as turncoat (oaninoar), wie it in Ingelsk wurd dat "ferrieder" betsjut. It boek, dat skreaun is yn it ik-perspektyf, foarmet it alfde diel fan 'e romansearje The Dresden Files, dy't ta it subsjenre fan 'e urban fantasy heart. It folget as sadanich op Small Favor. Yn Turn Coat wurdt de help fan Harry Dresden, praktisearjend tsjoender en privee-detektive te Chicago, ynroppen troch in âlde fijân dy't troch al syn eardere freonen no as ferrieder sjoen wurdt. Turn Coat waard yn 2009 publisearre troch de New Yorkske útjouwerij Roc Books.\nHarry Dresden, tsjoender en privee-detektive te Chicago, hat de lêste moannen mei oanboazjende riten fan pineholle te krijen. In ûndersyk yn it sikehûs hat resultearre yn 'e fernieling fan in CAT-scanner (tsjoenderij en technyk kinne mar min oerinoar), en ien bad yn blusskom fûn Harry wol genôch, dat hy doar der fierders net mear yn te fersjen. Op in gleone simmerdei as er wer flink lêst hat, stiet ynienen in ferwûne Donald Morgan by him foar de doar. Morgan is in warder fan 'e Wite Ried fan Tsjoenderij, dy't Harry syn libben lange tiid soer makke hat om't er derfan oertsjûge wie dat Harry him mei swarte magy dwaande hold (sjoch: Storm Front). Underwilens is Harry sels ek warder wurden, al wurdt er noch altyd net alhiel fertroud troch guon fan 'e âldere tsjoenders. Syn relaasje mei Morgan is nea wer goed kommen, en it is dan ek in ferrassing dat er by Harry oankloppet.\nIn noch gruttere ferrassing is dat Morgan seit dat er socht wurdt troch de warders fan 'e Wite Ried en dan bewusteleas yninoar sakket. Harry oerwint syn oanstriid om him bûten lizze te litten en de doar wer ticht te smiten. Ynstee sleept er Morgan nei binnen ta. De man hat dúdlik in dokter nedich, mar as er socht wurdt, sil er yn it sikehûs grif maklik te finen wêze. Dêrom skillet Harry in freon fan him op, patolooch-anatoom Waldo Butters, dy't delkomt en Morgan rûchwei oplapet. Nei't er wer by bewustwêzen kommen is, fertelt Morgan dat er twa dagen lyn thús op bêd gie en de oare moarns wekker waard yn 'e keamer fan Aleron LaFortier, in lid fan 'e Hege Ried (it bestjoer fan 'e Wite Ried), yn it haadkertier fan 'e Wite Ried yn Edinburgh. Hy hie in seare holle dy't derop wiisde dat er yn syn sliep delslein wie, en in beblet mês yn 'e hân dêr't LaFortier mei deastutsen wie. Wylst er oer it lyk fan LaFortier hinne stie en noch besocht om te begripen wat der bard wie, stoarmen inkele warders nei binnen ta en sloegen him yn 'e hechten foar moard. Nei't Morgan foar it ferstân krige hokker kant it mei him útgie (sûnder mis de deastraf), ûntsnapte er en socht er beskûl op it lêste plak dêr't er socht wurde sil: by syn âlde fijân Harry Dresden.\nHarry mei Morgan net lije, mar hy is derfan oertsjûge dat de man gjin ferrieder is. Hy is him der lykwols fan bewust dat der àl in ferrieder aktyf is yn of deunby de Hege Ried, eat dat de lêste jierren al ferskate kearen bleken is troch útlekte ynformaasje yn 'e oarloch fan 'e Wite Ried mei it Reade Hôf fan 'e fampieren. It liket derop dat dy ferrieder no Morgan de skuld op 'e lea skowe wol, sadat er sels trochgean kin mei syn sabotaazje fan 'e Wite Ried, wylst de warders tagelyk ien fan harren kundichste oanfierders ferlieze soene. Morgan fertelt dat de warders him in betsjoening oplein hawwe wêrmei't se him wer opspoare kinne, mar dat er dy foar teminsten 48 oeren bûten wurking steld hat. Dat betsjut dat Harry twa dagen de tiid hat om út te finen wa't de echte ferrieder is. Om't it oandacht lûke soe as er no ynienen út it neat wei by de Wite Ried fragen begûn te stellen, beslút Harry op in oare manear oan ynformaasje te kommen. Hy giet nei syn healbroer Thomas Raith ta, dy't in fampier fan it Wite Hôf is, en bepraat him om 'e frou fan wa't er hâldt, Justine, om help te freegjen. Justine is no in neiste meiwurkster fan Thomas syn suster Lara Raith, dy't yn alles behalven namme de hearskeresse oer it Wite Hôf is. Thomas stimt mei tsjinnichheid mei dat foarstel yn.\nUnderweis werom nei hûs merkt Harry dat er folge wurdt. It blykt te gean om in boppenatuerlik wêzen fan sa'n kweadaardichheid, dat er der letterlik beroerd fan wurdt. Hy siket help by syn freonen Billy en Georgia, dy't de lieders fan in ridel wearwolven binne. By in konfrontaasje mei it wêzen wurdt Kirby, ien fan 'e wearwolven, deade, wylst syn partner Andi swierferwûne rekket. Mei help fan Billy en Georgia wit Harry it wêzen lykwols op 'e flecht te jeien. Hy is der ridlik wis fan dat it in yee naaldlooshii is, better bekend ûnder de Ingelske namme skin-walker: in boasaardich boppenatuerlik soarte fan warlock út 'e mytology fan 'e Navaho. Wat dy yn Chicago moat, safier fan it Amerikaanske Súdwesten ôf, is Harry net dúdlik, mar it liket him gjin tafal dat it wêzen krekt no opdûkt is.\nGeorgia giet mei Andi nei it sikehûs. Wylst Billy de fragen fan 'e tahastige plysje beäntwurdet, spilet Harry fan ruten om net bestrûpt te reitsjen yn it ûndersyk nei de dea fan Kirby. Op syn rûte troch ferskate steechjes wurdt er lykwols opwachte troch syn freondinne Karrin Murphy, in resjersjeur fan 'e Spesjale Undersyksienheid fan it Chicago Police Department. Hja wol witte wat der oan 'e hân is, en hoewol't Harry har leaver bûten de saak hâlde soe, jout er ta en fertelt er har alles dat er wit oer sawol Morgan as de skin-walker. Nei't Murphy him thúsbrocht hat, ûnderstiet Harry Morgan oer de skin-walker. Morgan jout ta dat er fia Tucson nei Chicago flechte is, wat him troch it territoarium fan it wêzen brocht hawwe kin. Skin-walkers foegje de magy fan harren slachtoffers by har eigen, dat in machtige mar ferwûne tsjoender as Morgan wie nei alle gedachten genôch om 'e skin-walker efter him oan nei Chicago ta te lokjen. It wêzen kin net lang bûten syn eigen territoarium oerlibje, mar mear as langernôch om syn kâns ôf te wachtsjen om Morgan of Harry te ferslinen.\nHarry skillet syn kontakten yn it Paranet op, in organisaasje fan licht paranormaal bejeftige minsken yn Noard-Amearika, dy't er inkele jierren earder sels mei oprjochte hat (sjoch: White Night). Hy doar net tefolle te sizzen, dat hy freget inkeld oft harren ek wat opfallen is dat oars as oars is. Sa kriget er te hearren oer tanommen aktiviteit fan warders fan 'e Wite Ried yn guon plakken. It liket derop dat der in syktocht nei Morgan geande is, mar dat Harry dêr mei opsetsin bûten holden wurdt.\nFoar't Harry beslute kin oft dy ynformaasje him in reden jout dy't ûnfertocht genôch is om syn kontakten yn 'e Wite Ried te befreegjen oer wat der geande is, wurdt er opskille troch Thomas, dy't in moeting mei Justine regele hat. De moeting fynt plak yn Zero, in dekadinte nachtklub dêr't de riken hinne geane om harsels út te libjen. It docht bliken dat de klub eins eigendom is fan it Wite Hôf. Harry en Thomas treffe Justine, dy't harren in advertinsje op in webside op it ynternet sjen lit, wêryn't $5 miljoen en bykommende geunsten oanbean wurde foar de yn bedutsen termen omskreaune hiermoard op Donald Morgan. Harry, dy't der folslein wis fan is dat de altyd geheimsinnich dwaande Wite Ried fan Tsjoenderij nea sa'n iepentlike advertinsje pleatse soe, begrypt dat de skimige organisaasje dêr't de ferrieder yn 'e Wite Ried foar wurket (en dy't Harry by himsels de 'Swarte Ried' neamd hat) hjirefter sit.\nDe moeting mei Justine wurdt ûnderbrutsen troch Madeline Raith, in nicht fan Thomas. Hja is in fampier fan it Wite Hôf dy't harsels folslein troch har ynderlike demon liede lit, en dêrmei it tsjinstelde fan Thomas, dy't oanhâldend mei syn demon wrakselet. Madeline is Justine nei Zero folge, en besiket mei Thomas om te boartsjen troch Justine te bedriigjen en wiidweidich te fertellen wat se mei it fanke dwaan sil as se har ienris yn har macht krigen hat. Wat se net begrypt, is dat Thomas wier fan Justine hâldt, en it komt har dan ek alhiel oer it mad as Thomas ynienen syn selsbehearsking ferliest, mei boppeminsklike krêft in oan 'e flier fêstskroeve metalene stoel losskuort en dy oan stikken slacht op har holle en rêch. As se warleas op in tafel leit, nûget Thomas Justine út om Madeline in tút te jaan. Wite fampieren tarre op gefoelens fan lust, mar wiere leafde kinne se beslist net oer. Thomas hat Justine sadwaande al jierrenlang net oanreitsje kinnen, en as Justine Madeline tutet en dan har lange hier oer har hiele lichem hinne sleept, besoarget se har dêrmei de freeslikste brânwûnen.\nNei't se de slim tramtearre Madeline oan har eigen lot oerlitten hawwe, ferlitte Thomas, Justine en Harry de nachtklub. Justine keart werom nei Thomas syn suster Lara, ûnder wa har beskerming se stiet. Wylst Thomas syn auto ophellet, hat Harry in moeting mei Anastasia Luccio, in tsjoenster dy't oan it haad stiet fan 'e training fan nije rekruten foar de warders fan 'e Wite Ried. Hy ûnderhâldt ek in romantyske relaasje mei har. Se is kommen om Harry te warskôgjen oer de saak mei Morgan, en bringt út dat it syn eardere mentor Ebenezar McCoy wie, dy't woe dat hy bûten de saak holden waard. Harry ornearret dat McCoy benaud is foar syn reäksje as er útfynt dat Morgan, dy't him ommers jierrenlang op 'e hûd sitten hat, no sels op 'e flecht is foar de warders. Mei muoite wit er foar te kommen dat Luccio mei him nei hûs giet troch har wiis te meitsjen dat er nei it sikehûs sil om by Andi te wekjen. Dat is wat dat er oars al dwaan moatte soe, mar hy docht it him net oan tiid. Ynstee lit er him troch Thomas thúsbringe, dêr't er Morgan reemeitsje moat om him earne oars ûnder te bringen. It is nammers langer net fertroud om de man yn syn lytse appartemint te ferbergjen.\nAs er thús arrivearret, ûntdekt er dat syn tsjoenderslearlinge, Molly Carpenter, ûnderwilens delkommen is. Morgan hat it fanke sa lulk witten te krijen, dat Mouse it iennichste dat har derfan wjerhâldt om him te liif te gean. Mouse is Harry syn reuseftige en grizelich yntelliginte Tibetaanske mastyf, dy't har tsjinholden hat troch simpelwei boppe-op har lizzen te gean. Nei't Harry it spul delbêde hat, beslút er om Molly mar te fertellen wat der allegear geande is, mei't se Morgan no dochs al sjoen hat. Neitiid bringt Harry de ferwûne Morgan mei help fan Thomas nei in hierde opslachromte dy't er ynrjochte hat as skûlplak. Dêr bliuwe Molly en Mouse by him om him te fersoargjen.\nSels set Harry ôf nei de Ferburgene Sealen, it haadkertier fan 'e Wite Ried, dat yn 'e Skotske haadstêd Edinburgh fêstige is. Om dêr te kommen, brûkt er in rûte troch it Nevernever, de parallelle wrâld fan it boppenatuerlike, dêr't him ûnderweis it paad tichtset wurdt troch in ridel meunsterlike spinnen ter grutte fan skiep. Nei't Harry sjen litten hat dat se oan him ferkearden hawwe om ta fijân te meitsjen, litte se him lykwols gewurde. As er in healoerke nei't er út Chicago ôfset is yn Edinburgh oankomt, siket Harry Ebenezar McCoy op, dy't lid is fan 'e Hege Ried, it bestjoer fan 'e Wite Ried. Dy makket er yn bedutsen termen dúdlik wat der oan 'e hân is. Harry heakket dêroan ta dat er ûndersyk dwaan wol nei de moard op LaFortier. McCoy riedt him oan om te begjinnen by "Injun Joe" Listens-to-Wind, in oar lid fan 'e Hege Ried, dy't yn 'e keamer fan LaFortier is. Op it plak delikt is noch neat feroare; sels it stoflik omskot fan LaFortier leit der noch, om't de Merlyn, de foarsitter fan 'e Hege Ried, besykje wol om troch manipulaasje fan 'e enerzjy fan 'e beskermingbetsjoenings om 'e keamer hinne in byld te krijen wat der foarfallen is. Dat liket Harry in hiel drege en fiersochte metoade ta.\nDe Yndiaanske medisynman Listens-to-Wind leit Harry út dat der gjin goede útkomsten foar dizze saak binne. Morgan is in beskermeling fan 'e Merlyn (de foarsitter fan 'e Hege Ried), en eltsenien wit dat. Dus as Morgan skuldich befûn wurdt, sil dat de reputaasje fan 'e Merlyn, dy't de Wite Ried al sa lang byinoar hâldt, in flinke knau jaan. Mar LaFortier wie it oansprekpunt yn 'e Hege Ried foar tsjoenders út it grutste part fan 'e net-Westerske dielen fan 'e wrâld, dy't it gefoel hawwe dat fierders net ien yn 'e Hege Ried nei harren harket. As Morgan ûnskuldich befûn wurdt, sille dy lju it as in dôfpotaffêre beskôgje dy't bewurkmastere is troch de Merlyn en syn meistanners. Soks sil perfoarst ta twaspjalt liede en miskien sels wol ta in yntern wapene konflikt binnen de Wite Ried. Listens-to-Wind makket Harry dúdlik dat dy lêste mooglikheid noch minder is as de earste. Dêrom moat Morgan skuldich befûn wurde, ek al is er dat eins net. As Listens-to-Wind him eefkes allinnich lit, sjocht Harry syn kâns skoan om foto's fan it plak delikt te meitsjen.\nNei syn petear mei Listens-to-Wind giet Harry nei de Merlyn ta, mei wa't er bepaald gjin freonen is (sjoch: Proven Guilty). Hy biedt oan om 'e moard op LaFortier te ûndersykjen as de Merlyn him ynsjoch jout yn dy syn dossier en yn alle ynformaasje dy't oant safier oer de moard sammele is. It is typearjend foar de drege sitewaasje fan 'e Merlyn dat er dat foarstel net daliks ôfwiist. Uteinlik giet er akkoart, mar allinnich as Harry net inkeld de ûnskuld fan Morgan bewiist, mar ek de wiere moardner opspoart. Harry stimt dêrmei yn, en de Merlyn stjoert him mei Samuel Peabody, in tsjoender dy't oan it haad fan 'e burokrasy fan 'e Wite Ried stiet, om 'e dokuminten op te heljen. Dêrby kriget Harry rûzje mei Peabody troch harren folslein tsjinstelde karakters.\nWerom yn Chicago is Harry troch alle ynspannings fan 'e ôfrûne dei yn kombinaasje mei syn oanhâldende pineholle út 'e liken. Hy lit in berjocht efter op it antwurdapparaat fan Murphy en jout him del. Murphy stiet de oare moarns al ier by him foar de doar. Harry lit har (folslein tsjin 'e regels yn) it dossier fan 'e Wite Ried oer de moard op LaFortier lêze, om't sy mear ûnderfining mei soks hat. It falt Murphy daliks op dat LaFortier blykber gjin gebrûk makke hat fan syn deadsflok, in lêste betsjoening dy't stjerrende tsjoenders as wapen tsjin harren fijannen brûke kinne. Sterker noch, der it liket derop dat noch LaFortier, noch syn moardner gebrûk makke hawwe fan lykfol hokker foarm fan magy, en dat de wrakseling tusken harren poer fysyk west hat. It is Harry en Murphy ûndúdlik wêrom't dat is en oft it fan belang foar de oplossing fan 'e saak is. Murphy kin Harry fierders noch wol in stikje goerie jaan: folgje it jild. Tsjûgen kinne it mis hawwe en fertochten lige, mar it jildspoar is altyd betrouber. Yn dit gefal is "it jild" de $5 miljoen dy't oermakke is nei in bankrekken op namme fan Morgan, mei as doel om it lykje te litten as hat dyselde him foar de moard op LaFortier betelje litten. Harry hat lykwols net de know-how fan it ynternasjonaal bankferkear om dêr lykfolwat oer te efterheljen.\nIn tillefoantsje fan Thomas ûnderbrekt it petear fan Harry en Murphy. Thomas warskôget him dat "se" de opslachromte driigje te ûntdekken en dat der tefolle fan "harren" binne foar him om tsjin te hâlden, foar't it tillefoanpetear abrupt ôfbrutsen wurdt. Harry en Murphy hastigje harren nei de opslachromte, dêr't se mear as tweintich mannen yn grize pakken treffen, dy't allegear safolle opinoar lykje dat it wol wêzens út it Nevernever wêze moatte dy't in minsklik stal oannommen hawwe. Murphy sjit de beide dea dy't op 'e útkyk steane, mar de wêzens lykje in beskaat mienskiplik bewustwêzen te hawwen, en de rest komt daliks efter harren oan. As dúdlik wurdt dat se net ûntkomme kinne, bringt Harry mei syn toverstêf in sirkel oan yn it grint om harren hinne, dy't er in magyske lading jout. De grize pakken kinne no net by harren komme, mar Harry en Murphy kinne de sirkel net út. Dejinge dy't de grize pakken oproppen hat út it Nevernever lit him dan sjen. It blykt in Ernest Armand Tinwhistle te wêzen, in Ingelske hierling dy't ien inkele tsjoen ta syn foldwaan hat: it oproppen fan wêzens út 'e parallelle wrâld fan it boppenatuerlike, dy't er dan bynt oan syn wil. Hy stiet sadwaande bekend as 'Biner'.\nBiner kin Harry syn magyske sirkel trochbrekke, wêrnei't de grize pakken Harry en Murphy oermânsk wurde sille, mar ear't dat bart, kin Murphy him troch de holle sjitte, sadat er dêr neat mear oan hat. Dy ympasse besiket Biner te trochbrekken troch op Harry yn te praten. It docht bliken dat er op 'e advertinsje op it ynternet ôfkommen is en Morgan deadzje wol om 'e priis te ynkassearjen dy't op dy syn holle set is. Hy besiket Harry derfan te oertsjûgjen dat dy neat te ferliezen hat troch him syn gong gean te litten. Harry hâldt him oan 'e praat wylst er út syn eachhoeke wei in lytse stofwolkje yn 'e rekken hâldt, dat troch it grint om Biner en syn grize pakken hinne beweecht. Uteinlik blykt dat Molly te wêzen, dy't as gjin oar in wale fan ûnsichtberens oer harsels en oaren hinne lizze kin, en dy't in gruttere sirkel om it hiele selskip hinne lutsen hat. As se dy in magyske lading jout, wurdt de ferbining fan 'e grize pakken mei it Nevernever ôfsnien, mei as gefolch dat de manifestaasjes fan 'e wêzens yn 'e minsklike wrâld yninoar sakje ta heapkes ektoplasma. Biner wurdt oermastere troch Murphy en ôffierd troch de plysje, wylst Harry him mei Molly, Mouse en Morgan ôfjout om fia it Nevernever in better skûlplak te sykjen. It sit Harry lykwols dwers dat Thomas him net mei de konfrontaasje bemuoid hat; wat is der mei syn healbroer bard?\nYn it Nevernever redendiele Morgan en Harry oer hoe't Biner de lokaasje fan Morgan fûn hawwe kin. Morgan fertinkt Thomas fan ferrie, net wittend dat dat Harry syn healbroer is, mar Harry wol dêr neat fan witte. Hy ûnderstiet Morgan oer hoe't dy himsels ûnfynber makke hat foar de Wite Ried, en Morgan fertelt dat er dat dien hat troch de geunst fan Titania, de keninginne fan it Simmerhôf fan 'e ierdgeasten, op te freegjen dêr't er noch rjocht op hie (sjoch: Proven Guilty). Hja hat tasein him 48 oeren lang te ferbergjen foar alle magyske manearen fan opspoaring. Molly ornearret dat der hielendal gjin magy foar nedich is om harren fan Harry syn appartemint nei de opslachromte folge te hawwen. Nei't se weromkeard binne yn syn appartemint, freget Harry it elfke Toet-toet om help, en dy ûntdekt yn minder as gjin tiid dat der yn it foaroerlizzende flatgebou in keardel mei in telelins sit dy't Harry syn appartemint yn 'e rekken hâldt.\nNei't Harry de man mei gebearten dúdlik makket dat er him trochhat en mei him prate wol, besiket dyselde út te naaien, mar Toet-toet hat syn auto sabotearre, dat hy giet nearne hinne. It blykt in begjinnend privee-detektive te wêzen dy't Vince Graver hjit. As Harry him fertelt dat er brûkt wurdt foar it belizzen fan in moardoanslach, beslút Graver dat er neat mear mei syn opdrachtjouwer te krijen hawwe wol. Oan 'e oare kant is er ek sa ynteger dat er wegeret om Harry de namme fan syn opdrachtjouwer te fertellen. Harry kin soks op himsels wol wurdearje, mar it komt him no al ferhipte min út. Mar Molly seit dat sy wol eefkes mei de man prate sil. Se docht har beha ûnder har T-shirt wei, triuwt har boarsten foarút en stekt heupwidzjend de strjitte oer – en komt net folle letter werom mei de namme fan in Evelyn Derek, dy't wurket by it abbekatekantoar Smith, Cohen & Mackleroy. As Harry dyselde yn har kantoar opsiket, docht bliken dat se him net fertelle kin wa't har opdrachtjouwer is, om't der mei har ûnthâld omknoeid is troch in fampier fan it Wite Hôf.\nAs Harry wer thúskomt, treft er dêr Anastasia Luccio oan, dy't yn syn appartemint Morgan ûntdutsen hat, wêrnei't se troch Molly oanfallen is om foar te kommen dat se daliks de warders derby roppe soe. Op 'e nij is it Mouse dy't de sitewaasje delbêde hat oant Harry thúskaam. Luccio is lulk dat Harry tsjin har liigd hat, mar kin syn motiven dêrfoar wol begripe. As Morgan, dy't al mear as in iuw op Luccio fereale west hat, foar it ferstân kriget dat sy in relaasje mei Harry ûnderhâldt, liedt dat ta oanboazjende spannings. Luccio beslút Harry en Morgan te helpen. Om't it iennichste spoar dat Harry witten hat te finen, nei it Wite Hôf liedt, sette Harry en Luccio ôf nei it lângoed fan Lara Raith, dat noardlik fan Chicago leit. Dêr ûndersteane se Lara oer de belutsenens fan it Wite Hôf by de saak, mar Lara hâldt út dat se nearne fan ôfwit. Wylst se yn 'e Raith-filla binne, kringt de skinwalker it gebou binnen. It wêzen makket koarte metten mei it befeiligingspersoniel en falt dan Harry, Luccio en Lara Raith oan. Luccio rint dêrby in brutsen kaaibonke op, wat har behinderet om fierder mei te fjochtsjen. As Harry foar it ferstân kriget dat de skinwalker mar wat mei him en Lara omboartet, easket er te witten wat it wêzen no eins wol. De skinwalker antwurdet dat er Morgan hawwe wol, dy't uterlik moarn tsjin sinne-ûndergong oan him oerdroegen wurde moat. Sa net, dan sil er Thomas fermoardzje, dy't er oermastere hat en finzen hâldt.\nNei't it walchlike wêzen him ôfjûn hat, slút Harry in tydlik ferbûn mei Lara Raith om mei de skinwalker ôf te weven. Se komme ta de konklúzje dat it omgriemen mei it ûnthâld fan Evelyn Derek it wurk west hawwe moat fan Madeline Raith, dy't wol thús wie doe't de skinwalker oanfoel, mar net opdaagjen kommen is om 'e Raith-filla te ferdigenjen. Harry ornearret dat se as marionet brûkt wurdt en dat se fia har de 'poppespiler' fine kinne. Hy draacht oan Lara, dy't konneksjes yn it ynternasjonale bankwêzen hat, de gegevens oer fan 'e bankrekken dy't op namme fan Morgan iepene wie, om te sjen wêr't it jild hinne liedt. Harry kin de skinwalker net opspoare troch gebrûk te meitsjen fan tsjoenderij, mar om't it wêzen sein hat dat Harry him berikke kin fia Thomas syn mobile tillefoan, freget Harry Lara om ris te sjen oft se de mobile tillefoan ek mei technyske middels opspoare kin. Ear't er de Raith-filla ferlit, siket Harry Justine op, dy't by it gefjocht slim ferwûne rekke is troch in feech mei de klauwen fan 'e skinwalker. Justine, dy't heal platspuite is mei pinestillers, neamt yn it bywêzen fan Luccio dat Thomas Harry syn healbroer is. Underweis werom nei syn appartemint seit Luccio ta dat geheim stilhâlde sillen of it moat wêze dat it echt net oars kin.\nNei't er Luccio by him thús ôfset hat, riidt Harry nei it John H. Stroger Jr. Hospital of Cook County, dêr't Andi Macklin noch altyd op 'e intensive care leit. Harry praat mei Billy, dy't graach helpe wol om mei de skinwalker ôf te weven, mar allinnich as Harry him alles fertelt dat der spilet. Harry beslút dat de wearwolven dat wol fertsjinne hawwe, hoewol't it better foar harren wie as se net alles wisten. Op oantrúnjen fan Billy ljochtet er him lykwols folslein oer de saak yn. Dêrnei giet er nei it plysjeburo, dêr't er Murphy opsiket en har bypraat oer alles wat der sûnt it gefjocht by de opslachromten bard is. Murphy merkt daliks op dat Madeline Raith yn panyk rekke wêze moat doe't Harry en Luccio by de Raith-filla arrivearren, en om help skille hawwe moat. Dy help kaam yn 'e foarm fan 'e oanfal fan 'e skinwalker, dy't har de mooglikheid joech om ûngemurken fuort te glûpen. Want dy oanfal hie ein gjin sin; der wie gjin inkele reden foar de skinwalker om syn boadskip yn persoan oer te bringen. Harry kin himsels wol foar de kop slaan dat er dat ferbân net earder lein hat. It betsjut dat Madeline Raith en de skinwalker foar deselde opdrachtjouwer wurkje.\nDe iennichste line nei dy opdrachtjouwer ta dy't Harry-en-dy yn 'e hannen hawwe, is Biner, dy't noch altyd fêstholden wurdt troch de plysje. Harry freget Murphy lykwols om him gean te litten. By it op hurdhannige wize losmeitsjen fan syn hânboeiens skuort Murphy him oan it hier, sadat se wat hierren fan him yn 'e hannen hâldt. Dy brûkt Harry om in betsjoening te meitsjen dêr't se Biner mei folgje kinne. Mar Biner is ek net fan juster, en sadree't er frij is, giet er nei in motel ta, dêr't er al syn hier ôfskeard en yn 'e rivier springt, foar't er ûnder de dûs giet, om 'e wurking fan Harry syn betsjoenings ûnmooglik te meitsjen. Harry hie dêr al op rekkene, en hat om him te folgjen eins Vince Graver ynset. Biner, by wa't it nea opkomt dat in tsjoender in privee-detektive betelje kinne soe om immen te folgjen, liedt Graver nei in hotel yn 'e Chicago Loop ta, dêr't Harry en Murphy it fan him oernimme. Mei magyske middels wie Harry ôf te harkjen wat der yn Graver syn hotelkeamer bart. It docht bliken dat er dêr mei Madeline Raith is, oan wa't er syn teory fertelt dat Harry Morgan mei weromnommen hawwe moat nei syn appartemint. Dat wol Madeline net oan, om't neffens har nimmen sà dom wêze soe. Biner hâldt lykwols fol en de grize giet Harry oer de grouwe as er oppenearret dat de bêste wize om mei Harry en Morgan ôf te weven neffens him is om 'gewoan' Harry syn flatgebou yn 'e brân te stekken. Madeline wiist dat plan lykwols ôf, om't harren opdrachtjouwer wol dat Morgan de warders libben yn 'e hannen spile wurdt. Dêrom hat se in anonym tillefoantsje nei de warders makke, en sein dat Morgan by Harry Dresden ûnderdûkt is.\nAs er dat heart, rekket Harry in bytsje yn panyk, mar Murphy wit him gerêst te stellen troch derop te wizen dat de burokrasy fan 'e Wite Ried diskear ris yn syn foardiel wurket. It sil grif wol dagen duorje ear't de anonime tip fan Madeline trochspile is nei dejinge dy't him hawwe moat en dêr boppe oan 'e steapel komt te lizzen fan oanwizings dy't neilutsen wurde moatte. As Harry thúskomt, ûntdekt er dat Molly yn 'e tuskentiid besocht hat mei ferbeane tsjoenderij de holle fan 'e sliepende Luccio binnen te kringen. Se hat it mei de bêste bedoelings dien, om't se Luccio har hâlden en dragen net fertrout, en witten wol oft se soms ûnder in betsjoening ferkeart. Wat se dien hat, giet lykwols streekrjocht tsjin 'e regels fan 'e Wite Ried yn, en, wat minder is, se is trappearre troch Morgan. Harry seit har it mannewaar op, en it fanke is oprjocht beroufol, mar se seit ek dat Luccio neffens har yndie in tige lichte, subtile betsjoening oplein is.\nHarry lit Luccio sliepe en nimt Morgan en Molly mei op Thomas syn boat de Water Beetle, nei it ûnbewenne eilantsje yn 'e Michiganmar dêr't er alris earder west hat (sjoch: Small Favor). Dêr ropt er de geast fan dat plak, de genius loci, op en giet mei dat oerâlde wêzen in krêftmjitting oan oant se ta in ferstânhâlding kommen binne. Neitiid is Harry ynienen alwittend wat it eilân oangiet, trochdat de geast syn kennis mei him dielt salang't er him op it eilân befynt. Harry fart de Water Beetle werom nei Chicago, dêr't er Morgan en Molly oan board efterlit, wylst er sels wat tillefoantsjes docht. Hy skillet de skinwalker op Thomas syn mobile tillefoan op en dielt it wêzen mei dat de ruil fan Morgan tsjin Thomas dy jûns plakfine sil op in plak dat Harry sels útkieze sil. Hy fertelt noch net dat er dêrfoar it eilantsje yn gedachten hat, om't de skinwalker him ien taliket dy't falskspylje sil troch te betiid te kommen. Dêrnei skillet er it haadkertier fan 'e Wite Ried yn Edinburgh op en jout troch dat hy Morgan ûnder syn beskerming hat, en dat er bewiis foar Morgan syn ûnskuld hat dat er dy jûns op it eilantsje iepenbier meitsje sil. (Hy hat hielendal gjin bewiis, mar ornearret dat dit berjocht de ferrieder binnen de Wite Ried twinge sil om yn te gripen.) Fierders hellet er Billy en Georgia op út it sikehûs en freget er Toet-toet om in legerke elfkes gear te bringen.\nWerom op it eilantsje wurdt Harry lykwols opwachte troch de Poartewachter, it meast mysterieuze lid fan it bestjoer fan 'e Wite Ried. Dy besiket him de konfrontaasje mei de Wite Ried te ûntpraten, mar Harry hâldt foet by stik, en de Poartewachter seit úteinlings ta dat er him helpe sil safolle as er kin. Nei't Harry, Molly, Billy en Georgia tariedings makke hawwe, arrivearret in delegaasje fan it bestjoer fan 'e Wite Ried op it eilân, besteande út Ebenezar McCoy, Joe Listens-to-Wind en de grizelige Sineeske tsjoenster Alde Mai, oanfolle mei in stikmannich warders. Alde Mai wol Harry oppakke litte, it eilân ôfspeure nei Morgan en mei harren beiden weromkeare nei Edinburgh om dêr it spul fierder út te sykjen. Trochdat McCoy de sitewaasje trainearret, slagget dat lykwols net foar't Lara Raith en har susters mei in kloft oare fampieren fan it Wite Hôf arrivearje. De ûnderhannelings tusken de beide groepen begjinne op hoaske wize, mar rinne hast út op in iepen konfrontaasje, oant Harry, troch syn bân mei Demonreach, ynienen wit dat der twa groepen fijannen op it eilân oankommen binne. Hy wit Lara en Alde Mai safier te krijen dat dy tydlik de striidbile begrave om mei de mienskiplike fijân ôf te weven.\nDe iene groep bestiet út 'e grize pakken dy't troch Biner oproppen binne. Harry liedt de warders, McCoy, Lara Raith en de fampieren harren yn 'e mjitte, wylst Alde Mai en Listens-to-Wind de oare groep fijannen ophâlde. Nei't mei de grize pakken ôfweefd is, geane Harry en Lara twaresom fierder om Biner en Madeleine Raith op te spoaren, wylst McCoy de warders en de oare fampieren werom liedt om Alde Mai en Listens-to-Wind te help te kommen. Lara rêdt Harry syn libben troch him foarby te hastigjen en in hângranaat ûntploffe te litten, wêrfan't de pinne fêstmakke wie oan in oer it paad spand tin triedsje, dat Harry net sjoen hie. Harry is troch de eksploazje eefkes út 'e tiid, en as er wer bykomt, is er finzen nommen troch Madeleine, dy't him fermoardzje wol. Se wurdt lykwols oanfallen troch Billy en Georgia, dy't har in skoft ophâlde. Harry wit ûnderwilens syn revolver te lûken. Hy sjit Biner del, dy't de beide wearwolven mei in jachtgewear te liif wol, en besiket dêrnei Madeleine dea te sjitten. Dat slagget lykwols net om't er sels noch dûbeld sjocht en fampieren in stik taaier binne as minsken. Uteinlik is it in hast folslein ferbrânde Lara Raith, dy't Harry op 'e nij rêdt troch Madeleine fan efteren oer it mad te kommen en oermânsk te wurden, wêrnei't se harsels genêst en Madeleine deadet troch Madeleine har libbensenerzjy op te sûgen sa't fampieren fan it Wite Hôf dat ornaris by minsken dogge.\nHarry makket him út 'e fuotten om't er net wit oft Lara wol genôch selsbehearsking hawwe sil om op te hâlden as se alle libbensenerzjy út Madeleine sûgd hat, en om't er sels net har folgjende slachtoffer wurde wol. Hy sleept Biner, dy't yn syn boppeskonk rekke is, mei dêrwei. Biner fertelt him neitiid wat er wit oer Madeleine har opdrachtjouwer, wat net folle is, mar hy jout Harry ek in tas mei dêryn Madeleine har mobile tillefoan mei alles wat dêr eventueel yn stean kinne soe. Harry seit dat er, as de ynformaasje wat wurdich is, miskien wol ferjitte sil dat Biner net by de ûntploffing omkommen is. Biner seit ta om sa fluch mooglik te sjen dat er fan it eilân ôf komt en nea wer Harry syn paad te krusen.\nAs Harry fia Demonreach de oankomst op it eilân gewaarwurdt fan 'e skinwalker, dy't Thomas by him hat, hastiget er him werom nei de ruïne fan 'e fjoertoer, dêr't er Morgan ûnder beskerming fan Molly efterlitten hat. Hy wit de slim ferwûne Thomas oan 'e gryp fan 'e skinwalker te ûntskuorren. Yn it gefjocht dat folget, smyt Harry alles yn 'e striid dat er hat, mar hy kin it wêzen net oan. As er úteinlik te'nein op 'e grûn leit, en de skinwalker him deadzje sil, wurdt it meunster earst ôflaat troch de dappere Toet-toet en dêrnei ûnderbrutsen troch de oankomst fan Joe Listens-to-Wind. De skinwalker mient dat er mei dyselde ek eefkes ôfweve sil, mar de Yndiaanske medisynman blykt in maatsje te grut, sadat it wêzen op 't lêst slim ferwûne it hazzepaad kieze moat. Neitiid kommunisearret Listens-to-Wind fia Harry mei de geast fan Demonreach, sadat it eilân sels helpt om 'e wêzens út it Nevernever te ferslaan dy't McCoy, Alde Mai en de warders en fampieren op it strân befjochtsje. Dat is it lêste dat Harry wit foar't er út 'e tiid rekket.\nAs er wer by besleur komt, is Harry yn it selskip fan Listens-to-Wind, McCoy, Alde Mai, harren warders en Lara Raith. Ear't se har ôfjout, fertelt Lara him dat sy en har famylje Thomas meinommen hawwe en him fersoargje sille. McCoy fertelt him dat de wêzens út it Nevernever, dy't se op it strân befochten hawwe, meunsterlik grutte spinnen wiene. Molly en Morgan befine harren ûnderwilens oan 'e binnenkant fan in bolfoarmich enerzjyfjild dat fuortkomt út in troch Harry betsjoend kristal; dat hied er har jûn foar it gefal dàt. Nimmen kin troch it enerzjyfjild hinne komme, wat de reden is dat de warders Morgan noch net yn 'e hechten set hawwe. Hoewol't de ferrieder binnen de Wite Ried, deselde dy't de spinnen út it Nevernever nei it eilân brocht hie, al lang wer fuortglûpt is en der gjin kâns mear bestiet dat Harry syn plan om him te foarskyn te lokjen, wurkje sil, wol Harry noch altyd gjin belies jaan en wegeret er om Morgan oan 'e warders oer te dragen. Dêrop jout Morgan him út eigen beweging oer en wurdt ôffierd nei Edinburgh, dêr't er de oare deis terjocht stean sil foar de moard op LaFortier.\nWerom yn Chicago wurdt Harry yn 'e haven opwachte troch Vince Graver, dy't him in stikmannich foto's oerlanget. Dy hat er yn opdracht fan Harry nommen yn 'e stege efter in âld slachthûs, dêr't men oerstekke kin fan Chicago nei it Nevernever om fia de koartst mooglik rûte yn Edinburgh te kommen. Of út Edinburgh wei yn Chicago, fansels. Op 'e foto's steane Alde Mai, McCoy, Joe Listens-to-Wind en de warders dy't by harren wiene, en noch ien oare persoan, dy't dy jûns neat yn Chicago te sykjen hie. As Harry de foto's oan Molly sjen lit, begrypt se dat de hiele konfrontaasje op it eilân inkeld de oandacht ôfliede moast fan it feit dat eltse tsjoender dy't hastich út Edinburgh kaam op dat iene punt yn Chicago arrivearje moast. Nei in koarte nacht reizgje Harry en Molly nei Edinburgh, dêr't se as tsjûgen by it proses fan Morgan oanwêzich wêze moatte. Harry ljochtet yn 't foar McCoy yn oer syn ûntdekking. By it proses wachtet er oant it lêste stuit foar't er yn oanwêzigens fan fiifhûndert tsjoenders de wiere skuldige oanwiist: Samuel Peabody, dy't as haad fan 'e burokrasy fan 'e Wite Ried tagong hat ta alderhanne topgeheime ynformaasje.\nEar't er lykwols finzen nommen wurde kin, ropt Peabody in mistwêzen út it Nevernever op dêr't de hiele Hege Ried foar nedich is om it te betwingen. Dat jout him de kâns om sels út te naaien. Hy kin yn 'e Ferburgene Sealen gjin poarte nei it Nevernever iepenje, en moat dêrom geandefoets it haadkertier ferlitte foar't er wier ûntsnappe kin. Harry set de efterfolging yn en wit him úteinlik by te heljen as er bûten de bûtenste poarte oerstapt nei it Nevernever. De beide tsjoenders wrakselje, en Peabody, dy't sterker is as er liket, wurdt Harry, dy't de lêste dagen in ferskaat oan ferwûnings oprûn hat, oermânsk. Krekt ear't er Harry deadzje kin, folget Morgan, dy't op 'e nij oan syn bewekkers ûntkommen is, harren nei it Nevernever en sjit Peabody dea.\nTroch al it draven binne Morgan syn wûnen lykwols wer iepengien, en hy stjert oan bloedferlies nei't er Harry ferteld hat wat er wier oantrof doe't er yn it fertrek fan LaFrontier wekker waard: hy seach Anastasia Luccio mei it beblette mês yn 'e hân oer it lyk fan LaFrontier stean. Hy pakte har it mês ôf wist har út 'e keamer te krijen foar't er sels mei it mês yn 'e hân trappearre waard. It wie dúdlik dat Luccio net wist wat se die en ek dat se der letter gjin inkele oantins oan hie. Se ferkearde dus sûnder mis ûnder in betsjoening fan Peabody, doe't se de moard begie. Harry begrypt dan ek wêrom't noch de moardner, noch LaFortier tsjoenderij brûkt hat, want in tsjoender kin dat inkeld as er wier leaud yn it doel wêrfoar't er it brûkt, en Luccio die dat dúdlik net. Wat LaFortier oanbelange, dy fertroude Luccio ymplisyt en seach de moard nei alle gedachten nea oankommen.\nWylst Harry yn Edinburgh opbetteret fan syn ferwûnings, docht neitiid bliken dat Peabody mei betsjoenings in grut diel fan 'e warders kompromittearre en ek de leden fan 'e Hege Ried op subtile wize beynfloede hie. Ien fan 'e dingen dêr't er ferantwurdlik foar wie, blykt de romantyske relaasje te wêzen dy't Anastasio Luccio mei Harry oangien is. Dat wie foar Peabody blykber in manear om Harry syn meneuvels yn 'e rekken te hâlden. Oan dy relaasje komt no dan ek in abrupte ein, hoewol't Harry en Luccio freonen bliuwe. Wat de ynformaasje fan Morgan oer de wiere moardner fan LaFortier oangiet, dy dielt Harry net mei Luccio sels, mar inkeld mei de Poartewachter, dy't Luccio behannelet foar har betsjoening troch Peabody.\nAs Harry safierhinne opbettere is dat er wer op hûs oan sil, wurdt er opsocht troch Ebenezar McCoy, dy't him meinimt nei in ôfhandich part fan 'e tunnels dêr't it haadkertier fan 'e Wite Ried út bestiet. Dêr fertelt er him dat de sit fan LaFortier yn 'e Hege Ried opfolle is mei Gregori Cristos, dy't in fertrouling fan LaFortier wie. Dy hat himsels bewiisd yn ferskate konfrontaasjes mei fijannen fan 'e Wite Ried, mar McCoy fertrout him net. Hy hat syn talitting ta de Hege Ried ôftwongen troch te driigjen oars mei syn oanhingers út 'e Wite Ried te stappen, wat de ûndergong fan 'e organisaasje betsjut hie. Harry, dy't wit dat de spinnen nei it eilân Demonreach brocht wiene troch twa tsjoenders dy't er nea sjoen hat, ornearret dat it om Peabody en Cristos gie, en dat it de Swarte Ried no slagge is om in ynfiltrant yn it bestjoer fan 'e Wite Ried te krijen. McCoy fertelt lykwols dat de Hege Ried ûnder lieding fan 'e Merlyn by in stimming besletten hat dat Peabody allinnich wurke en dat der gjin Swarte Ried bestiet. Hy mient dat de Merlyn benaud wie dat in erkenning fan it bestean fan sa'n organisaasje foar guon oanlieding wêze soe om dêr oansluting by te sykjen. Dêrmei hat de Merlyn lykwols in gearspanning binnen de Wite Ried nedich makke fan lju dy't wól yn it bestean fan 'e Swarte Ried leauwe en harren tsjin dy organisaasje oankantsje wolle. McCoy sels stiet oan it haad fan dy gearspanning, dy't er mei gefoel foar humor de 'Grize Ried' neamd hat. Harry slút him dêrby oan.\nButcher, Jim, Turn Coat, New York, 2009 (Roc Books), ISBN 0 45 14 62 564 (hardcover), ISBN 0 45 14 62 815 (paperback), ISBN 0 14 31 44 723 (lústerboek).\nOpfrege fan "https://fy.wikipedia.org/w/index.php?title=Turn_Coat&oldid=1023297"\nDizze side is it lêst bewurke op 29 okt 2020 om 23.45.


Al 13 supporters sûnder kaart | Omrop Fryslân Skip to main content\nAl 13 supporters sûnder kaart 06 maaie 2012 - 12:27\nDe plysje hat snein om it middeisoere hinne al 13 Feyenoordsupporters sûnder kaartsje oanhâlden. De plysje kontrolearret op it stasjon fan It Hearrenfean en hâldt kontrôles by de ynfalswegen nei Hearrenfean. Dat soarget foar files.\nYn de gemeente Hearrenfean jildt in needferoardering om't grutte groepen Feyenoordsupporters sûnder kaartsje ferwachte wurde foar de wedstryd fan SC Hearrenfean tsjin de Rotterdamske klup. Der binne neffens de plysje ek sa'n 30 supporters sûnder kaartsje op de weromreis nei Rotterdam.\nDe oanhâlden supporters meie de wedstriid net sjen. Se bliuwe fêstsitten oant it lêste fluitsinjaal. Neffens de plysje wie de sfear yn it sintrum fan It Hearrenfean oan it begjin fan de middei gesellich.\nKorreksje meldeLês foarTrefwurden: fuotbalSC HearrenfeanplysjeFeyenoordView the discussion thread.Diel dit berjocht op: 06-05Snitser pakt foar stellerij 06-05Balkster stekt auto yn 'e brân Besjoch ek...\nPlysje sjit by wyldwest-achterfolging yn sintrum Hearrenfean Hjoed, 7:04 By in achterfolging fan in auto yn it sintrum fan Hearrenfean hat de plysje sketten. Dat barde neidat in plysjeman op strjitte oan de kant springe... Pelle van Amersfoort wit syn eigen posysje net Juster, 22:05 Pelle van Amersfoort wit net oft hy in middenfjilder of in spits is. Op dit stuit spilet hy syn wedstriden foar SC Hearrenfean op de nûmer 10... Feanster rydt 40 dêr't 130 mei Juster, 20:53 In 25-jierrige man fan It Hearrenfean is freed fan de dyk helle troch de plysje yn Drachten. De man ried mei mar 40 kilometer yn 'e oere oer de A7... Wedstriid Harkemase Boys - ONS giet net troch Juster, 17:48 De tredde difyzje wedstriid tusken Harkemase Boys en ONS Snits fan sneontemiddei giet net troch. It fjild is freed ôfkard. De wedstriid soe sneon... (advertinsje)


Trump makket dat Apple syn lobbykosten ferheegje | IPhone nijs\nTrump makket dat Apple syn útjeften oan lobby fergruttet\nDe opkomst fan 'e kontroversjele miljardêr Donald Trump nei it presidintskip fan' e Feriene Steaten hat in enoarm bedrach fan gefolgen op alle mêden fan it Amerikaanske en bûtenlânske libben. No is it Apple dat wurdt sjoen as de haadpersoan fan ien fan dizze konsekwinsjes as wurdt befestige dat ien fan 'e wichtichste spultsjes - polityk sjoen - is ferhege mei de komst oan' e macht fan 'e Amerikaanske sakeman.\nTim Cook en Apple hawwe in frij iepenbiere relaasje mei presidint Donald Trump hân yn syn termyn oant no ta presidint fan it wichtichste lân fan 'e wrâld. Cook hat ferskate gearkomsten mei Trump hân, lykas mei ferskate leden fan syn administraasje, en de nije oantallen dy't justerjûn op in Amerikaansk televyzjeprogramma waarden iepenbiere suggerearje dat Apple in enoarm bedrach fan har fermogen hat ynvestearre yn lobbyjen fan 'e Trump-regearing.\nNeffens ynformaasje fan 'e Amerikaanske media Recode, Apple brocht $ 2.2 miljoen út yn in perioade fan 1 april dit jier oant 30 juny op konsepten foar ynfloed op 'e regearing foarsitter fan Donald Trump. Dat sifer is hast dûbel it bedrach dat it bedriuw hat útjûn om itselde te dwaan yn 'e termyn fan' e foarige presidint, Barack Obama, yn deselde perioade ferline jier. Apple hat der in totaalbedrach fan $ 1,2 miljoen oan útjûn. Apple seit dat it measte fan dy $ 2.2 miljoen yn in lobby is gien om druk út te oefenjen fanwegen de herfoarming fan belesting, tafersjoch en ymmigraasje.\nYn 'e earste trije moannen fan' e termyn fan Trump yn it Wite Hûs bestege Apple sawat $ 1,4 miljoen oan dit konsept, dat úteinlik yn syn earste seis moannen as presidint in totaal bedrach fan $ 3.6 miljoen bedraacht. De sprong yn útjeften om politike druk út te oefenjen is in trend omkearing foar Apple, dy't yn fergeliking mei de foarige gegevens allinich 730.000 dollar tawiisde oan presidint Barack Obama yn syn earste seis moannen fan 2009.\nIt bedriuw lit spesifyk yn har presintaasje sjen dat in sterke fokus fan har politike lobbywurk op ymmigraasje west hat. Tim Cook hat Trump direkt ferskate kearen konfrontearre oer dit probleem, wylst hy is iepenbier yn dúdlike opposysje oan 'e ynspanningen dy't wurde lansearre troch de Trump administraasje om ymmigraasje út guon spesifike lannen te beheinen.\nNeist ymmigraasje is in oar fan 'e slachfjilden dêr't Apple fûnsen foar hat útrikt om politike druk út te oefenjen de klimaatferoaring, patentherfoarming, tagonklikens foar minsken, sûnensinisjativen, ferskaat en oplieding. Apple hat yn it ferline in protte kearen har mieningen oer dizze problemen iepenbier útsprutsen.\nOm dizze sifers goed te begripen, is it nuttich om dizze gegevens te fergelykjen mei dy fan oare grutte tech bedriuwen, Google bestege yn deselde perioade sawat 5.4 miljoen lobbywurk tsjin Trump, wylst Amazon 3.2 miljoen en Facebook 2,3 miljoen útjûn.\nIn protte hawwe krityk op it groeiende oantal politike posysjes dat Apple en Tim Cook yn 't koart nommen hawwe. Cook leaut lykwols dat it better is om werjeften út te drukken yn 'e earste persoan dan werom te sitten en te wachtsjen op oaren om dat te dwaan:\n"Persoanlik haw ik noait tocht dat de twadde rige in gaadlik plak wie om te wêzen. De manier om druk op har te setten is yn 'e foarste rige te wêzen. En wy reitsje belutsen as wy it iens binne en wy wurde ek belutsen as wy it net iens binne. Ik tink dat it heul wichtich is om dat te dwaan, om't jo dingen net feroarje gewoan troch te roppen. Dingen wurde feroare troch elkenien sjen te litten wêrom't jo manier fan dwaan de bêste is. Op in soad manieren is it in debat oer ideeën. "\nOp 'e webside fan' e Amerikaanske Senaat kinne jo de registraasje fan Apple fine as in autorisearre lobbygroep.\nFolslein paad nei artikel: IPhone nijs » Oer ús » Trump makket dat Apple syn útjeften oan lobby fergruttet\nEkskús myn ûnwittendheid ... mar wat is in lobby?\nUntwikkelers hawwe al beta 4 fan iOS 11, watchOS 4, tvOS 11 en macOS High Sierra yn har hannen\nMeitsje jo eigen strips op 'e iPad mei Comics Head


Kollum: "Sehnsucht" | Omrop Fryslân (advertinsje)\nKollum: "Sehnsucht" 25 aug 2015 - 08:30\n0 reaksjes De Toan fan Willem Schoorstra - Foto: Omrop Fryslân Harkje nei De Toan fan Willem Schoorstra\nFan beiden, dat kin ek. Dat in fakânsje min út ein set, mar toch noch goed beteart en foar Sehnsucht soarget. Ut eigen ûnderfining ha wy dat jierren lyn in kear yn Frankryk meimakke. De boerekemping dy’t wy fia it ynternet útsocht hiene, seach der prachtich út. Teminsten, op dy iene foto fan de pleats dy’t beskikber wie. De tekst hie it oer allegear plakken yn de frije natuer, in swimbad op it hiem, gelegenheid om kampfjoerkes te stoken, in heasouder foar de bern om op te boartsjen en in terras foar de âldelju om op te borreljen. Doe’t wy teplak wiene waarden wy yn de keuken/resepsje ûntfongen troch in kolonne miggen. Dat kommunisearre beroerd, en dus rûnen wy earst in slach oer it hiem. It earste dat wy seagen wie it swimbad. Type grut formaat Blokker mei twa trepkjes om deryn te klimmen. Der wiene gjin minsken by, en doe’t wy oer de râne seagen wisten wy wêrom net. Kreas neist inoar, as wie it syngroan-swimmen, dreaune trije deade rotten. En oan de bolle búkjes te sjen ek net sûnt juster. It kempingterrein sels wie moai, hoewol’t it wat fan in slachfjild hie mei syn kûlen en bulten. Der wie ek in priveebosk mei in fiskfiver. Allinne spitich dat de oerloop fan it gat yn de grûn dêr’t de wc’s yn útrûnen, yn dy fiver útkaam. De kâns dat de bern in drol ynstee fan in fisk fongen, wie behoarlik grut. Moat ik it noch oer de stroomkabels ha dy’t as grutte slangen los oer de grûn leine? Oer de pony en de ezel dy’t by dei en by nacht frij oer it terrein dwaalden en ek wol ris in boadskip foar de yngong fan de tint achter lieten? Och, en by jûntiid wie it al sa pittoresk. Elkenien stookte syn eigen kampfjurke, dat de reekûntwikkeling wie like grut as dy op in gemiddelde âldjiersjûn om tolve oere. Mar hoewol’t wy mar twa dagen bliuwe soene, draaide it úteinlik op mear as fjirtjin dagen út. Alles koe en mocht dêr. Totale frijheid wie it biedwurd. De bern hiene it alderferskuorrendst nei it sin, en wy nei in pear dagen ek. Dat de Sehnsucht wie grut, doe’t wy letter thús wiene.\nOant takom wike!" Folgje Willem Schoorstra op Facebook. Woansdei wer in nije kollum yn Fryslân fan 'e moarn, dan de Toan fan Eelke Lok.\nKorreksje meldeLês foarTrefwurden: Willem SchoorstraDe Toan fanView the discussion thread.Diel dit berjocht op: 25-08Havolisinsje foar Tjalling Koopmanskolleezje yn Hurdegaryp 25-08Lêste konsert op Hinsz-oargel yn Martinitsjerke Boalsert Besjoch ek...


Skoppende Bear - Wikipedy\nechte namme Matȟó Wanáȟtake\noare namme Kicking Bear\nberne 18 maart 1846\nberteplak by Pine Ridge (Súd-Dakota)\nstoarn 28 maaie 1904\nstjerplak Manderson-White Horse Creek\nberop/amt haadman en sjamaan fan\njierren aktyf ±1888 – 1904\nSkoppende Bear (Lakota: Matȟó Wanáȟtake, útspr.: [ma't˟o: wa'na:χtake]; Ingelske oersetting: Kicking Bear; by Pine Ridge (Súd-Dakota), 18 maart 1846 – Manderson-White Horse Creek (Súd-Dakota), 28 maaie 1904) wie in haadman en sjamaan fan 'e Oglala-substamme fan 'e Lakota-Sû (Sioux), in Yndiaansk folk fan 'e Grutte Flakten fan Noard-Amearika.\n1.2 Yn 'e Amerikaanske Yndiaanske oarloggen\nSkoppende Bear wie in soan fan Swarte Foks (±1800-1880), in opperhaad fan 'e Oglala-substamme fan 'e Lakota, en dy syn frou Izerne Seder, en hie fjouwer bruorren en susters en acht healbruorren en -susters (de bern fan 'e âldere suster fan Izerne Seder, dy't ek mei Swarte Fox troud wie). Under Skoppende Bear syn bruorren wie Fleanende Hauk, dy't letter namme meitsje soe as artyst yn wyldwestshows en teffens as histoarikus en filosoof. Fierders wie Skoppende Bear in folle neef fan it ferneamde Oglala-opperhaad Mâl Hynder, en in omkesizzer fan 'e foaroansteande Hûnkpapa-medisynman Sittende Bolle, dat in broer fan Izerne Seder wie.\nYn 'e Amerikaanske Yndiaanske oarloggen[bewurkje seksje | boarne bewurkje]\nHoewol't Skoppende Bear fan berte en komôf in Oglala wie, ûntjoech er him ta in haadman fan in oare substamme fan 'e Lakota, de Minnikonzjû. Hy focht mei yn ferskate fjildslaggen dy't ûnderdiel útmakken fan 'e Grutte Sû-Oarloch fan 1876, wêrûnder de ferneamde Slach oan de Little Bighorn, wêrby't de Yndianen it Amerikaanske leger in ferpletterjende nederlaach tabrochten. Oan 'e ein fan 1880-er jierren krige de nije, synkretistyske religy fan 'e geastedûns, dy't it kristendom fermong mei eleminten fan 'e foarâlderlike natoerreligyen fan 'e Yndianen, him yn 'e besnijing. Hy reizge mei twa maten alhiel nei Nevada, om Wovoka, de Pajût-profeet dy't de geastedûns útdroech, preekjen te hearren. Nei't er by syn folk yn 'e Dakota's weromkeard wie, ûntjoech Skoppende Bear him ta sjamaan, en lei er him ta op it fersprieden fan 'e geastedûns ûnder de Lakota.\nNei it yngripen fan 'e Amerikaanske oerheid om 'e geastedûnsbeweging de kop yn te drukken, ein 1890, wêrby't it ferneamde âlde opperhaad Sittende Bolle omkaam en letter it Bloedbad fan Wounded Knee oanrjochte waard, waard Skoppende Bear yn 'e hechten set. Doe't er yn 1891 wer frijkaam, joech er him by de Wyldwestshow fan William Frederick Cody, better bekend as Buffalo Bill, wêrmei't er it hiele Easten fan 'e Feriene Steaten trochreizge en sels Jeropa besocht, al joech er letter oan dat dy tiid foar him in fernederjende ûnderfining west hie.\nNeitiid sette er him by syn Oglala-sibben nei wenjen yn it Pine Ridge Yndianereservaat fan Súd-Dakota. Yn 1896 makke er diel út fan in Lakota-delegaasje dy't nei Washington, D.C. reizge om by it Amerikaanske regear te kleien oer it hâlden en dragen fan dronken blanke keaplju yn it reservaat. Wylst er dêr wie, stimde er deryn ta om in masker fan syn gesicht meitsje te litten om te tsjinjen as it antlit fan 'e werjefte fan in Lakota-kriger dy't yn it Nasjonaal Natuerhistoarysk Museum fan it Smithsonian Ynstitút komme soe te stean. Skoppende Bear wie ek in bejeftige keunstner, en yn 1898 skildere er op oanstean fan 'e blanke westernskilder Frederic Remington, wat him mear as tweintich jier nei dato noch bystie fan 'e Slach oan de Little Bighorn. Skoppende Bear stoar op 28 maart 1904, en waard begroeven mei in pylkpunt, by wize fan symboal foar de kultuer en libbenswize dy't er sa graach wer nij libben ynblaze wollen hie.\nOpfrege fan "https://fy.wikipedia.org/w/index.php?title=Skoppende_Bear&oldid=997653"\nDizze side is it lêst bewurke op 18 jun 2020 om 22.35.


Centre Squash Drachten iepenet beachsportarena: "De rek wie der út" | Omrop Fryslân\nCentre Squash Drachten iepenet beachsportarena: "De rek wie der út"\n20 jun 2020 - 15:24\nCentre Squash Drachten mei troch de coronamaatregels de doarren pas op 1 july iepenje, mar hat wol in alternatyf: it parkearterrein is no in beachsportarena.\nFoto: Facebook Centre Squash Drachten\nOm de arena klear te meitsjen moast der aardich wat sân komt, fertelt Sipke Wiersma. "Sa'n 360 kúb sân, wat oerienkomt mei 17 frachtweinen." Op de baan kinne ferskate sporten dien wurde. "Eins alles wat je op it sân dwaan kinne kwa sport. De 'hoofdmoot' is beachfollybal, beachtennis en speedminton of crossminton."\n'De rek wie der út'\nWiersma kocht it sportsintrum doe't de coronakrisis krekt útbruts. "Yn dizze bysûndere tiid ha wy der dochs foar keazen it oer te nimmen. Eins flak foardat corona útbruts wiene wy it iens mei de ferkeaper. Doe wie it wol efkes twiveljen."\nSy setten troch, mar krigen al gau min nijs. "Wy krigen op in geven momint de genedeslach fan Rutte dat it 1 septimber wurde soe. Ien of twa moannen is noch wol te oerbrêgjen, mar op in geven momint is de rek der út. Doe ha wy tocht: wat kinne wy dan dwaan? En binnen in pear dagen lei der sân."\nDe reaksjes binne oant no ta tige posityf, seit Wiersma. "Elkenien is hiel bliid om tegearre wer wat te dwaan, of it no efkes in pilske drinke is hjir op it terras of mei-inoar sporte." De beachsportarena bliuwt noch oant en mei augustus lizzen.\nSipke Wiersma fan Squash Centre Drachten\nDrachten beachfollybal coronafirus Centre Square beachsport\nLjouwerter rydt mei drank op en sûnder rydbewiis op Nije Skrâns yn Ljouwert


Lydia Lopokova - Wikipedy\nLydia Lopokova om 1912 hinne\nLydia Vasilijevna Lopokova (Russysk: Лидия Васильевна Лопухова), Baronesse Keynes (Sint-Petersburch, 21 oktober 1892 - Londen, 8 juny 1981) wie in ferneamde Russyske ballerina út de earste helte fan de 20e iuw. Sy waard bekend as de frou fan de ferneamde ekonoom John Maynard Keynes.\nLopokova waard berne yn Sint-Petersburch, krige har oplieding oan de Keizerlike Ballet Skoalle en gie foar it earst út Ruslân wei yn 1910 foar in toernee mei Les Ballets Russes fan Sergej Diaghilev. Simmer 1910 reizge sy nei de Feriene Steaten, dêr't sy tahâlde oant yn 1916. Doe kaam hja werom by Diagilev en har eardere dûnspartner Vaslav Nijinsky yn de Ballets Russes yn New York en Londen. Yn Londen slagge it har en krij omtinken mei The Good-humoured Ladies yn 1918 en dêrnei mei in skabreuze útfiering fan de Can-can mei Leonide Massine.\nDoe't har houlik mei Randolfo Barrochi, de saakwaarnimmer fan it selskip, op 'e non rûn, wie hja in skoft net te finen, mar yn 1921 ferskynde sy wer by Diaghilev, by wa't sy optrede as Prinsesse Aurora yn De Moaie Sliepster. Ek yn dy tiid rekke syn befreone mei Igor Stravinsky en Picasso waans model sy ek wie.\nNei har skieding fan Barrochi yn 1925, boaske Lopokova mei John Maynard Keynes, in warber lid fan de Bloomsburygroep, in groep fan bohemien skriuwers, artysten en yntellektuelen, dêr't ek Virginia Woolf by hearde. Hoewol't sy troch in part fan dy groep nea as gelikense akseptearre waard, rekke sy dochs befreone mei T.S. Eliot. Lopokova is ôfbyld as Terpsikore, de Muze fan de Dûns, op it mozayk The Awakening of the Muses yn de Nasjonale Gallery yn Londen.\nNie de dea fan Keynes yn 1946 ferskynde sy net folle mear yn it iepenbiere libben en stoar yn 1981 in Londen.\nUntfongen fan "https://fy.wikipedia.org/w/index.php?title=Lydia_Lopokova&oldid=1003113"


Weppers snein 13-4 – SDS\nWeppers snein 13-4\nUtslaggen 12 april\nWeppers moandei 14-4\nJustermiddei om 13.00 wisten wy al dat SDS 5 in puntsje út Tsjom meinimme soe. De 2 wepmasters fan Wommels.nl en feteranen fan SDS 5 en Tsjom 3 wienen der op de Walperterwei al út………….\nAs jim goed sjogge dan knipeaget Frouke, oftewol ien punt foar Tsjom………\nIt is dúdlik te merken dat de Slachte dit jier wer holden wurde sil. Der wurdt omraak oefene. En at je in ein rûn hawwe dan moat er efkes piipskoft holden wurde. Sneontemoarn tsjin alven struts in groep fan wol 30 man/frou út Snits wei de fuotten efkes yn de kantine fan SDS, ûnder it genot fan in bakje kofje, skonken troch de twa sweagers.\n“Neat op de side sette”\nSa’t jim miskien wol witte, rinne Oebele en Aant tusken de middei altiten efkes troch Snits. In fêste route, dy’t ek bij in ferneamd drugspand lâns rint. Woansdeitemiddei stoppe der in bestelauto fan in bekend ferfiersbedriuw. De sjouffeur stapte út mei twa lytse pakjes en de konkluuzje wie gau lutsen: “Nije foarrie” brocht troch de drugskoerier.\nDe sjouffeur kaam harren wat bekend foar en de stem al hielendal doe’t er sein waard: “Neat op de side sette!\nBinnenkoart binne de skoalkampioenskippen fuotbal wer yn Easterein. De famkes fan Easterein wiene sneon al aardich oan it oefenjen op de Skoalleseize. Ien fan de jonges mocht ek meidwaan.\nFan 16.30 nei 12.00\nFoar SDS 5 stie der in lette kompetysjewedstryd op it programma fan kommende sneon. Se moasten om 16.30 oantrede tsjin Makkum. Gelokkich foar de hearen is dat no omsetten nei 12.00 oere.\nNei folgend wykein kin de ploegen yn de eredivysje harren opmeitsje foar it jierlijkse “toetje”; de Play-Offs. Witte jim noch hoe’t it wurket? Sjoch juli 2022 (4) juni 2022 (16) mei 2022 (33) april 2022 (28) maart 2022 (25) februari 2022 (21) januari 2022 (17) december 2021 (21) november 2021 (23) oktober 2021 (29) september 2021 (20) augustus 2021 (20) juli 2021 (23) juni 2021 (33) mei 2021 (16) april 2021 (14) maart 2021 (18) februari 2021 (15) januari 2021 (12) december 2020 (19) november 2020 (19) oktober 2020 (25) september 2020 (19) augustus 2020 (15) juli 2020 (13) juni 2020 (17) mei 2020 (11) april 2020 (13) maart 2020 (23) februari 2020 (23) januari 2020 (23) december 2019 (25) november 2019 (25) oktober 2019 (28) september 2019 (21) augustus 2019 (13) juli 2019 (11) juni 2019 (11) mei 2019 (28) april 2019 (24) maart 2019 (26) februari 2019 (21) januari 2019 (20) december 2018 (19) november 2018 (26) oktober 2018 (27) september 2018 (25) augustus 2018 (14) juli 2018 (15) juni 2018 (15) mei 2018 (28) april 2018 (33) maart 2018 (25) februari 2018 (27) januari 2018 (27) december 2017 (26) november 2017 (31) oktober 2017 (30) september 2017 (29) augustus 2017 (17) juli 2017 (17) juni 2017 (19) mei 2017 (31) april 2017 (30) maart 2017 (36) februari 2017 (29) januari 2017 (27) december 2016 (35) november 2016 (40) oktober 2016 (33) september 2016 (37) augustus 2016 (25) juli 2016 (26) juni 2016 (32) mei 2016 (40) april 2016 (37) maart 2016 (37) februari 2016 (39) januari 2016 (32) december 2015 (39) november 2015 (35) oktober 2015 (44) september 2015 (36) augustus 2015 (22) juli 2015 (19) juni 2015 (29) mei 2015 (32) april 2015 (42) maart 2015 (42) februari 2015 (41) januari 2015 (47) december 2014 (48) november 2014 (49) oktober 2014 (44) september 2014 (35) augustus 2014 (33) juli 2014 (19) juni 2014 (32) mei 2014 (46) april 2014 (38) maart 2014 (37) februari 2014 (30) januari 2014 (30) december 2013 (33) november 2013 (41) oktober 2013 (39) september 2013 (39) augustus 2013 (27) juli 2013 (20) juni 2013 (22) mei 2013 (39) april 2013 (40) maart 2013 (42) februari 2013 (43) januari 2013 (39) december 2012 (37) november 2012 (42) oktober 2012 (43) september 2012 (38) augustus 2012 (33) juli 2012 (28) juni 2012 (31) mei 2012 (37) april 2012 (36) maart 2012 (42) februari 2012 (34) januari 2012 (31) december 2011 (37) november 2011 (40) oktober 2011 (42) september 2011 (38) augustus 2011 (31) juli 2011 (31) juni 2011 (24) mei 2011 (39) april 2011 (37) maart 2011 (43) februari 2011 (30) januari 2011 (38) december 2010 (39) november 2010 (42) oktober 2010 (41) september 2010 (35) augustus 2010 (33) juli 2010 (38) juni 2010 (47) mei 2010 (40) april 2010 (43) maart 2010 (40) februari 2010 (33) januari 2010 (31) december 2009 (41) november 2009 (39) oktober 2009 (39) september 2009 (38) augustus 2009 (31) juli 2009 (26) juni 2009 (31) mei 2009 (39) april 2009 (38) maart 2009 (41) februari 2009 (39) januari 2009 (36) december 2008 (37) november 2008 (40) oktober 2008 (40) september 2008 (35) augustus 2008 (34) juli 2008 (26) juni 2008 (38) mei 2008 (35) april 2008 (43) maart 2008 (36) februari 2008 (39) januari 2008 (35) december 2007 (39) november 2007 (38) oktober 2007 (34) september 2007 (34) augustus 2007 (33) juli 2007 (30) juni 2007 (25) mei 2007 (34) april 2007 (39) maart 2007 (44) februari 2007 (36) januari 2007 (32) december 2006 (48) november 2006 (42) oktober 2006 (42) september 2006 (38) augustus 2006 (30) juli 2006 (29) juni 2006 (48) mei 2006 (41) april 2006 (40) maart 2006 (46) februari 2006 (35) januari 2006 (46) december 2005 (50) november 2005 (45) oktober 2005 (51) september 2005 (49) augustus 2005 (43) juli 2005 (34) juni 2005 (31) mei 2005 (52) april 2005 (50) maart 2005 (43) februari 2005 (40) januari 2005 (44) december 2004 (42) november 2004 (48) oktober 2004 (60) september 2004 (47) augustus 2004 (43) juli 2004 (41) juni 2004 (67) mei 2004 (61) april 2004 (70) maart 2004 (68) februari 2004 (71) januari 2004 (72) december 2003 (76) november 2003 (89) oktober 2003 (79) september 2003 (61) augustus 2003 (49) juli 2003 (11) juni 2003 (26) mei 2003 (41) april 2003 (34) maart 2003 (21) februari 2003 (10) januari 2003 (9) december 2002 (11) november 2002 (11)


Boek oer Fryslân yn de Sixties | Omrop Fryslân (advertinsje)\nBoek oer Fryslân yn de Sixties 17 feb 2010 - 21:52\n0 reaksjes Skriuwer en kolumnist Huub Mous\nDer komt in ûndersyk nei Fryslân yn de jierren sechstich. Skriuwer en kolumnist Huub Mous sil dêr in boek oer skriuwe. De jierren sechstich soe ien fan de opmerklikste perioaden fan de kulturele skiednis fan Fryslân wêze. De tsjinstellings tusken it doarp en it plattelân waard yn dy jierren lytser. Yn it boek wurdt antwurd jûn op de fraach hoe't it modernisme fan ynfloed west hat op de literatuer en oare keunsten. Oer in jier komt it boek út.\nKorreksje meldeLês foarTrefwurden: argyfView the discussion thread.Diel dit berjocht op: 17-02Ravestein yn basketbalbûn 17-02Plysje sjit ko dea yn Ljouwert Besjoch ek...


Opmerking oer it gebrûk fan laboratoriumglêswurk, wat negearje jo | Xipingzhe\nDing, ding, bang, bruts noch ien, en dit is ien fan 'e meast bekende ark yn ús lab, glêswurk. Hoe glêzen te skjinmeitsje en hoe te droegjen.\nD'r is in soad wêr't jo by it gebrûk oandacht foar moatte betelje, wite jo?\nDe use fan mienskiplik glêswurk\n1. Klassifikaasje: Single mark pipet (neamd grutte buik pipet), ôfstudearre pipet (ûnfolsleine ûntladingstype, folslein ûntlestype, útblaastype)\nPipette mei inkele marken wurdt brûkt om in bepaald folume oplossing akkuraat te pipetterjen. De diameter fan it markearjende diel fan 'e single-markearre pipet is lyts en de krektens is heech; De yndeksearjende pipet hat in grutte diameter en de krektens is wat minder. Dêrom wurdt by it mjitten fan in heule getalvolumint fan 'e oplossing de oerienkommende grutte meastentiids ienpipet brûkt mar yn plak fan yndeksepipet.\nPipetterjen: foar it eksperimint dat hege krektens fereasket, wiskje it restwetter fan 'e punt fan' e piip mei in filterpapier, spielje dan it wetter binnen en bûten de punt fan 'e piip mei de wachtsjende floeistof trije kear om te soargjen dat de konsintraasje fan' e fuorthelle bedriuwsoplossing bliuwt net feroare. Wês foarsichtich de oplossing net werom te refluxen om ferdunning en fersmoarging fan 'e oplossing te foarkommen.\nFoegje de tip fan 'e buis 1-2 cm ûnder it floeibere oerflak yn' e pipettering fan 'e oplossing dy't te aspirearjen is (te djip, te folle oplossing hechtet oan' e bûtenmuorre fan 'e buis; te ûndjip: leech sûgjen nei't it floeistofnivo sakket).\nLêzing: De sichtline leit op itselde nivo as it leechste punt fan 'e meniskus fan' e oplossing.\nLoslitte: de punt fan 'e buis rekket de binnenkant fan it skip oan, sadat it skip tilt en de buis rjochtop stiet.\nLofts frij lâns de muorre: Foardat de pipet wurdt fuorthelle út 'e ûntfangende kontener, wachtsje op 3 sekonden om te soargjen dat de floeistof folslein útrint.\n(2) volumintêre flesse\nIt wurdt benammen brûkt om in oplossing te meitsjen fan krekte konsintraasje.\nFoardat jo volumetriske kolven brûke, kontrolearje oft it folume fan folumekolven oerienkomt mei dat nedich is; Brune volumetric kolven moatte brûkt wurde foar de tarieding fan ljocht oplosbere stoffen. Oft de slypstekker as plestik stekker wetter lekt.\n1. Lekkagetest: foegje kraanwetter ta oan it gebiet by de labelline, stopje de koark stevich, drukke de stekker mei de wiisfinger, stean de flesse 2 minuten op 'e kop, en brûk droech filterpapier om te kontrolearjen oft d'r wettersip is lâns it gat fan 'e fleske mûle. As d'r gjin wetterlek is, draai dan de koark 180 ° en stean noch 2 minuten op' e holle om te kontrolearjen.\nGlêzen roeden moatte brûkt wurde by it oerbringen fan oplossingen nei folumekolven;\nHâld de flesse net yn 'e palm fan jo hân om floeibere útwreiding te foarkommen;\nAs it folume yn 'e folumekolf sawat 3/4 berikt, skodzje de folumetryske flesse ferskate kearen (net omkeare), om de oplossing goed te mingjen. Doch dan de volumetryske flesse op 'e tafel en foegje stadich wetter ta oant it tichtby de line 1 cm is, wachtsje op 1-2 minuten om de oplossing oan' e muorre fan 'e knipepunt te litten. Foegje wetter ta oan it leechste punt ûnder it bûgende floeistofnivo en raakje oan it mark;\nDe hite oplossing moat wurde ôfkuolle oant keamertemperatuer foardat se yn 'e folumekolbe wurdt ynjekteare, oars kin de folumefout feroarsake wurde.\nDe volumeterflesje kin de oplossing lang net hâlde, fral de ljip, dy't it glês korrodearje sil en de koark stekt en net iepen kin;\nAs de volumetriske flesse op is, spielje dy dan mei wetter.\nAs it in lange tiid net wurdt brûkt, waskje dan it droech en plak it mei papier.\nOft alle soarten glêswurk brûkt yn fysyk en gemysk laboratoarium skjin binne, hat faaks ynfloed op de betrouberens en de krektens fan analyseresultaten, dus is it heul wichtich om te soargjen dat it brûkte glêswurk skjin is.\nD'r binne in protte manieren om glêswurk te waskjen, dat moatte wurde selekteare neffens de easken fan 'e test, de aard fan' e smoargens en de fersmoargingsgraad. It mjitapparaat dat de oplossing krekter moat mjitte, it is net maklik om de boarstel te brûken by it skjinmeitsjen, om't de boarstel in lange tiid wurdt brûkt, it is maklik om de binnenwand fan it mjitapparaat te dragen, en it te wêzen materiaal mjitten is net krekt.\nKeinens ynspeksje foar glêzen: de binnenmuorre moat folslein befochtige wurde troch wetter sûnder kralen.\n(1) Poetsje mei wetter;\n(2) Waskje mei reinigingsmiddel of soapoplossing (dizze metoade wurdt net oanrikkemandearre foar chromatografy of massaspektrometry-eksperiminten, surfactants binne net maklik te skjinmeitsjen, wat de eksperimintele resultaten kinne beynfloedzje);\n(3) Brûk chromiumlotion (20g kaliumdichromaat wurdt oplost yn 40g ferwaarme en roere wetter, en dan wurdt 360g yndustriële konsintrearre sâltsoer stadich tafoege): it hat in sterke mooglikheid om oalje fan organyske stof te ferwiderjen, mar it is heul korrosyf en hat bepaalde toksisiteit. Soarch omtinken foar feiligens;\n(4) Oare lotions;\nAlkaline kaliumpermanganaatlotion: 4g kaliumpermanganaat wurdt oplost yn wetter, 10g kaliumhydrokside wurdt tafoege en mei wetter verdund oant 100ml. Wurdt brûkt om oaljeflekken of oare organyske stoffen te skjin te meitsjen.\nOksaalsoere lotion: 5-10g oksaalsoer wurdt oplost yn 100 ml wetter, en in lytse hoemannichte konsintrearre sâltsoer wurdt tafoege. Dizze oplossing wurdt brûkt om it mangandiokside te waskjen produsearre nei waskjen fan kaliumpermanganaat.\nJodium-kaliumjodide lotion (1g jodium en 2g kaliumjodide wurde oplost yn wetter en verdund mei wetter oant 100ml): brûkt om it donkere brune restdrek fan sulveren nitraat te waskjen.\nPure pickling-oplossing: 1: 1 sâltsoer as salpetersoer. Brûkt om spoareionen te ferwiderjen.\nAlkalyske lotion: 10% natriumhydrokside wetterige oplossing. It effekt fan ûntfetten troch ferwaarming is better.\nOrganyske oplosmiddelen (eter, ethanol, benzeen, aceton): brûkt om oaljeplekken of organyske stoffen op te waskjen oplost yn it oplosmiddel.\nIt glêswurk moat nei elke test wosken en droege wurde foar letter gebrûk. Ferskillende tests hawwe ferskate easken foar de mjitte fan droechte fan glêzen ynstruminten. Bygelyks, de trijekantige flesse dy't wurdt brûkt foar titrearjen fan aciditeit kin brûkt wurde nei wassen, wylst de trijekantige flesse dy't wurdt brûkt by fetbestimming droechjen nedich is. It ynstrumint moat wurde droege neffens ferskate easken.\n(1) Droech útstjoere: as jo it net driuwend nedich binne, kin it op 'e kop droege wurde;\n(2) Drogen: It kin wurde droege yn in oven op 105-120 ℃ (it mjitapparaat kin net droege wurde yn in oven);\n(3) Blaasdroegje: hite lucht kin brûkt wurde om yn haast te droegjen (glêzen apparaatdroeger).\nAs jo in feilige en effisjinte reinigings- en droechmetoade wolle, kinne jo fansels ek kieze foar in waskmasine foar laboratoariumglêswurk produsearre troch XPZ. It kin net allinich it reinigingseffekt garandearje, mar ek tiid, muoite, wetter en arbeid besparje. De waskmasine foar laboratoariumglêswurk makke troch XPZ oannimt de lêste ynternasjonale skjinmakttechnology. It kin automatyske reiniging, desinfeksje en droege mei ien knop foltôgje, en bringt jo in nije ûnderfining fan effisjinsje, snelheid en feiligens. De yntegraasje fan skjinmeitsjen en droegjen ferbetteret net allinich it nivo en effisjinsje fan automatisearring fan eksperiminten, mar fermindert ek fersmoarging en skea by wurk.


Skoallen en rjochtingen fan wittenskiplik bestjoer yn 'e SSSR - EduDocs\nSkoallen en rjochtingen fan wittenskiplik bestjoer yn 'e UdSSR\nYn 'e jierren '20\nDe ûntwikkeling fan managementwittenskip yn 'e UdSSR gie foar in grut part parallele oan' e prosessen dy't yn 'e west hawwe. Tagelyk binne hiel wat oarspronklike en nijsgjirrige ideeën útdrukt en diels útfierd, dy't, mei in gewoane wiksel fan wittenskiplike ynformaasje, wrâldwittenskippen mooglik meitsje koenen.\nEarst, it figuer fan A.A. Bogdanov, in dokter fan trening, in filosoof, ien fan 'e stifters fan' e Bolsjewistyske partij, dy't letter yn 'e filosofyske opfetting mei Lenin ôfdielde en fan' e aktive politike aktiviteit ôfdielde, nei 1917, ien fan 'e organisator fan Proletkult, de grûnlizzer en direkteur fan it Blood Transfusion Institute.\nDe wichtichste wittenskiplike merit fan Bogdanov op it mêd fan behear is de skepping fan in "ienige organisaasjewittenskip", dy't hy "teology" neamde. Bogdanov leaude dat der in protte yn 'e mienskip is yn it funksjonearjen fan technyske systemen, biologyske organismen en minsklike groepen en dat op dizze basis kin universele prinsipes fûn wurde foar it behearen fan har. Sa bepaalde hy - foar 25-30 jier - it ûntstean fan cybernetika.\nYn 'e searje, parallel mei westlike spesjalisten yn wittenskiplik bestjoer, is de skoalle fan' e 'wittenskiplike organisaasje fan arbeid' (NOT), ûnder lieding fan A.K. Gastev. Dizze rjochting waard primêr ûntwikkele yn it Central Labor Institute, dêr't Gastev de skepper en direkteur wie. Dizze skoalle behannelde yn 't algemien mei deselde problemen as Taylor en oare westerske ûndersikers (rational organisaasje en wurkkultuer), mar mei ferwizingen nei de specifics fan de Sovjet sosialistyske ekonomy.\nIn oare rjochting is ferbûn mei de namme fan P. M. Kerzhentsev. Syn wurk wie rjochte op ien fan 'e wichtichste aspekten fan behearder - wurkjende tiid. Hy stifte en stjoerde in massale iepenbiere organisaasje - de League of Time. De leden, dy't wurken yn ferskate tûken, yn ferskate funksjes, op frijwillige basis, sochten op kânsen om tiid te besparjen. Hjir sjogge wy in relaasje mei de takomstige Japanske kwaliteitskrêften, ek frijwillich en net te beteljen.\nDe measte fan 'e realisaasjes fan' e ekonomyske en bestjoerlike gedachte fan dy tiid waarden net yn it bûtenlân bekend, en nei't de Stalin-coup yn 1929 yn 'e Sovjet-Uny fergetten binne. En Gastev, en Kerzhentsev, en in soad oare figueren fan 'e wittenskiplike behear fan' e jierren '20 waarden yn 'e jierren 30 ferwurde en alle wittenskiplike prestaasjes waarden fan' e literatuer en praktyk delgeare. Itselde kin sein wurde oer it kreative legacy fan Bogdanov, hoewol hy stoar wie in bytsje earder en net geweldd ferstjerren (hy waard beset troch bloedtransfúzje).


Fryske tsjerketsjinsten 18 desimber 2011\n🕔15:39, 16.Dec 2011\nBoksum Sint Margryt, 9.30 o., ds. A. Terlouw, mei Kantorij Terpoarte Earnewâld Herf Tsjerke, 9.30 o., ds. R. Klooster Hantumhuzen St. Annatsjerke, Fr. Oek. Wurkferbân Dongeradiel, 9.30 o., ds. L.J. Bouma\nDútsk wurd fan it jier: Stresstest\n🕔15:15, 16.Dec 2011\nWIESBADEN – De Gesellschaft für deutsche Sprache hat it wurd Stresstest útroppen ta Dútsk wurd fan it jier 2011. It wie earder in medyske term, dy’t him de lêste jierren hieltyd fierder ûntjûn hat en no ek brûkt wurdt yn beskriuwings\nFryske side yn Flensborg Avis\n🕔12:43, 14.Dec 2011\nFLENSBURCH – In protte Noard-Friezen lêze de krante Flensborg Avis. Dy krante ferskynt yn de talen Deensk en Dútsk, mei hiel út en troch ris in stikje yn it Noard-Frysk. Meastal stiet dêr dan de Dútske oersetting noch njonken. Dat\n🕔23:17, 12.Dec 2011\nAMSTERDAM – It Amsterdamske studintetydskrift Propria Cures hat nei eigen sizzen de tekst ûnderskept fan it Groot Dictee der Nederlandse Taal, dat kommende woansdei ôfnommen wurdt. It diktee is dit jier skreaun troch Arnon Grunberg. Dit soe de tekst wêze: Met\nTaalminderheden befuotbalje inoar by de Sorben\n🕔22:08, 12.Dec 2011\nBERLYN – Der binne in soad fuotbalkampioenskippen, tusken fuotbalklups, tusken lanneploegen, tusken gelegenheidstiims. Der is ek in ynternasjonale balskopkompetysje fan taalminderheden: de Europeada. Dy wurdt alle jierren organisearre troch de FUEV, in Dútske organisaasje dy’t opkomt foar praters fan minderheidstalen.\n🕔10:00, 12.Dec 2011\nALDEBERKEAP – De Stellingwarver Schrieversronte organisearret dizze moanne foar de fyfde kear de ‘veurleesaktie’. Frijwilligers lêze dan ferhalen yn it Oertsjongersk (Stellingwerfsk) foar oan âlde en sike minsken. De Stellingwarver Schrieversronte berjochtet: Veur de vuufde keer orgeniseert de Stichting Stellingwarver\nTrije nije leararessen Noard-Frysk\n🕔16:00, 11.Dec 2011\nFLENSBURCH – De universiteit Flensburch hat dit jier trije nije leararen Frysk ôflevere. De trije froulju hawwe in jier lang in yntinsive kursus Frysk folge. Okkerdeis krigen se fan harren dosinten Volkert Faltings en Thomas Steensen it “sertifikaat Frysk”. De\nDrintsk wurd fan it jier: bluesopera\n🕔21:51, 10.Dec 2011\nBEILEN – It Drintske wurd fan it jier is bluesopera. Dat hat streektaalorganisaasje Huus van de Taol buorkundich makke. Drintskpraters koene de ôfrûne wike harren foarkar foar in wurd fan it jier 2012 oan it Huus van de Taol en by\nGjin nije stavering yn it Griene Boekje\n🕔15:56, 9.Dec 2011\nANTWERPEN – De offisjele Nederlânske staveringsregels wurde net oanpast. Yn de nije printinge fan it Griene Boekje, dy’t yn 2015 ferskynt, steane dan ek gjin nije regels. Der wurde allinne in pear flaters korrizjearre en de wurdlist wurdt oanfolle mei\n🕔12:00, 9.Dec 2011\nJuster berjochte It Nijs oer in ferske dat sjonger Spinvis yn ‘e mande mei taalkundige Michiel de Vaan opnommen hat yn midsieusk Hollânsk. It ferske stiet no online. Wy wolle it jimme fansels net ûnthâlde. Yn Ick ne mag thi\n◂eardere side 1 … 291 292 293 294 295 … 336 nije side▸


Drank en drugs yn it ferkear | Omrop Fryslân Skip to main content\nDrank en drugs yn it ferkear 13 jan 2013 - 14:16\nDe plysje hat sneontenacht yn Fryslân trije automobilisten betrape op it riden ûnder ynfloed fan drugs of alkohol. Yn Harns op de Willemskade ried in 40-jierrige man út Folsgeare tsjin in peal. By in blaastest die bliken dat er tefolle dronken hie. Op it Switserswâltsje yn Ljouwert waard dy nacht in automobilist út Grou kontrolearre. Plysjes hiene sjoen dat de man drugs brûkt hie yn syn auto. Op it plysjeburo waard in bloedproef ôfnommen. Sneintemoarn betiid feroarsake in 21-jierrige man út Snits in oanriding op de A7 by It Hearrenfean.\nHy hie te folle dronken, sa wiisde in blaastest út. Fan de trije waard it rydbewiis ynnommen en se krigen in proses-ferbaal. It CBR sil sjen oft se ek yn oanmerking komme foar in alkoholslot.\nKorreksje meldeLês foarTrefwurden: drugsdrankView the discussion thread.Diel dit berjocht op: 13-01Aldegea SWF kampioen damjen 13-01Rydbewizen hurdriders ynnommen Besjoch ek...\nPlysje trappearret drugsdealer yn Ljouwert 22 jan 2017 - 13:56 De plysje hat sneintemoarn yn Ljouwert in drugsdealer betrape. Op de Coopmansstrjitte seach de plysje in auto op hege snelheid foarby ride. Nei in... Man moat finzenis yn foar stellerij 20 jan 2017 - 19:05 In 31-jierrige man sûnder fêst wen- of ferbliuwplak is freed troch de rjochtbank yn Ljouwert feroardiele ta in finzenisstraf fan seis moannen,... Ljouwerter plysjes de hiele nacht drok mei drankriders 15 jan 2017 - 11:15 In 38-jierrige Ljouwerter hat fannacht binnen tweintich minuten twa oanridingen feroarsake. Om twa oere wie de man mei syn auto tsjin de... Besikers smokkelje drugs de Ljouwerter finzenis yn 14 jan 2017 - 9:32 Yn de finzenis fan Ljouwert binne drugs fûn yn in pear skuon. In besiker hie de skuon meinommen foar in gefangene. De meiwurker fûn dat de skuon... (advertinsje)


Platekontrakt Elske DeWall | Omrop Fryslân (advertinsje)\nPlatekontrakt Elske DeWall 04 des 2008 - 10:08\n0 reaksjes Elske DeWall\nElske DeWall hat tongersdei in platekontrakt by Universal Records tekene, de grutste platemaatskippij fan Nederlân. Dat betsjut dat se de kommende jierren yn elk gefal ien cd útbringe sil. It is noch net bekend wannear't dy útbrocht wurdt. De 23-jierrige sjongeres studearret oan de Akademy foar Popkultuer yn Ljouwert. Se toerde begjin dit jier mei Syb van der Ploeg troch hiel Nederlân en die koartlyn mei oan it Fryske Leonard Cohen-projekt.\nKorreksje meldeLês foarTrefwurden: argyfView the discussion thread.Diel dit berjocht op: 04-12Moandei betinking Andriesen 04-12Drank op en gjin rydbewiis Besjoch ek...


CDA wol riedssit werom ha | Omrop Fryslân (advertinsje)\nCDA wol riedssit werom ha 17 mrt 2010 - 20:52\n0 reaksjes It gemeentehûs fan Weststellingwerf It CDA Weststellingwerf wol dat de opstapte fraksjefoarsitter Sippe Bron syn riedssit oan de partij weromjout. Bron is út de fraksje stapt om't der fan it bestjoer gjin wethâlderskandidaat is. Hy giet no as ienmansfraksje yn de gemeenteried sitten. Mar it CDA-bestjoer klaimt de riedssit fan Bron. Foar de gemeenteriedsferkiezings hawwe alle kandidaat-riedsleden dêr in ferklearring foar ûndertekene.\nKorreksje meldeLês foarTrefwurden: argyfView the discussion thread.Diel dit berjocht op: 17-03'Grien ride moat goedkeaper' 17-03Diskoteek as jongereinsintrum Besjoch ek...


H'fean treft Roda JC yn beker | Omrop Fryslân (advertinsje)\nH'fean treft Roda JC yn beker 03 jul 2014 - 14:56\n0 reaksjes Fuotbal - Foto: Omrop Fryslân\nSportklup Hearrenfean spilet yn de twadde ronde fan de KNVB-beker út tsjin Roda JC yn Kerkrade. SC Cambuur hat ek in útwedstriid lotte tsjin FC Den Bosch. De lotting foar de KNVB-beker wie tongersdei. De wedstriden fan Hearrenfean en Cambuur sille spile wurde op 23, 24 of 25 septimber. Dêrfoar wurdt de earste ronde fan de KNVB-beker noch spile mei allinne amateurklups. ONS Snits spilet dêryn út tsjin MSC út Meppel en FVC út Ljouwert nimt it thús op tsjin Sportlust '46 út Woerden.\nKorreksje meldeLês foarTrefwurden: fuotbalSC HearrenfeanSC CambuurbekertoernoaiView the discussion thread.Diel dit berjocht op: 03-07Fúzje tusken Stenden en NHL 03-07Lieuwe Westra topfit foar Tour Besjoch ek...


Nij ûndersyk leven fleantúch | Omrop Fryslân Skip to main content\nNij ûndersyk leven fleantúch 17 mrt 2009 - 14:27\nFleantúchfabryk Saab komt sels mei in nij ûndersyk nei it leven fan de Saab Gripen. Dat ûndersyk wurdt dien troch in ûnôfhinklik buro. Saab reagearret dêrmei op in ûndersyk fan it Nasjonaal Loft en Romtefeartlaboratoarium. Neffens dat ûndersyk makket de Saab hast like folle leven as de JSF. Boppedat soe dat net iens safolle mear wêze as de F16 fan no. Saab seit dat de sifers yn it rapport totaal ferskille mei de mjittingen fan Saab.\nKorreksje meldeLês foarTrefwurden: argyfView the discussion thread.Diel dit berjocht op: 17-03VVV-festigings ferdwine 17-03Skoalle yn aksje foar Unicef Besjoch ek...


Boekemerk yn Feanwâlden | It Nijs\naugustus 17, 2021 15:55\nTakomme sneon, 21 augustus fan 10 oant 17 oere, wurdt yn Feanwâlden einlings wer de Theun de Vriesboekemerk organisearre. Dat sil wêze by de Skierstins, in prachtich gebou, it iennichst oerbleaune midsiuwsk toerkastiel. In moaier plak kin men jin oars net yntinke.\nHast alle jierren slagge it Jan Dantuma, de driuwende krêft fan dy dei, om in oantal standhâlders byinoar te krijen foar de ferkeap fan ferskate boeken. Fryske en Hollânske literatuer, mar ek reisferhalen en keunstboeken en foar samlers en lêzers dêrom in plak om te smikkeljen.\nNo, twahûndert jier neidat Waling Dykstra, ien fan de boumasters fan de Fryske taal, besocht om de Friezen yn harren memmetaal oan it lêzen te krijen, bliuwt dat foar de measte ynwenners fan ús provinsje dochs in grut probleem.\nOp himsels wurdt it lêzen fan in boek dochs al hurd minder, mei troch de feroaringen yn de oerdracht fan ynformaasje en nijs.\nJan Dantuma, eigener fan Het-Vergeet-Me-Nietje, hat sintraal yn Feanwâlden syn winkel mei noch in soad boeken en aansichtkaarten. Aanst wurdt de winkel definityf sletten. Foar de leafhawwers fan boeken spitergenôch de safolste gelegenheid dy’t tichtgiet.\nHooplik komme der in soad minsken by de merk lâns en wurdt de niget yn âlde en nije Fryske boeken stadichoan grutter.\nDe waarfoarsizzing foar sneon liket geunstich\nBallade fan ’e ammoniakútstjit Ljouwert mei syn ferantwurdlikens net ôfskowe! Studinten yn noed oer situaasje Fryske Akademy Toaniel ‘Wjerspegelje’ bewiist ús kulturele earmoede Aant Mulder: Se ha my wer net frege Aant Mulder: Wat in wetter


Jo moatte besykje om jo profyl te ferhevenjen yn it gebiet dat jo keazen hawwe, elkenien moat witte wa't jo binne en wat jo dogge, en jo witte nea wêr't it folgjende deal komt.\nMarketing makket yn algemiene betsjutting dat jo berjocht om safolle mooglik minsken op safolle mooglik manieren mooglik is. Alles dat jo dogge dat oare minsken sjogge, kin marketing as wize beskôgje, omdat jo de folsleine tiid mei-inoar kommunisearje mei de wrâld.\nDe manier wêrop jo jildt, akseptearje, prate en behannelje minsken sil in effekt ha op jo súkses, jo moatte de bêste manier beoardielje om dizze dingen te dwaan oan it gebiet dat jo wurkje yn en jo persoanlike doelen.\nIn algemiene gids soe wêze moatte dat jo elkenien respektyf, politisearje en mei in begryp fan har minsklike behoeften behannelje. Minsken wolle graach wat fan alle relaasjes en de wierste manier om in hurd tiid te hawwen is om de oare persoan te fielen dat jo der net dogge oer har en har ferlet.\nJo moatte op alle tiden 'markearje', tinke jo doelstellingen en akseptearje op in manier dy't har fierder falt. It is net wat jo kinne 9 oan 5 dwaan en dan nei nacht útgean en it alles ferneatigje troch it ferhaal te wêzen, lykas ik sei dat jo noait witte wêr't it folgjende deal komme sil en wa't nei it sjen is.\nMeitsje it maklik om jo berjocht te kommunisearjen troch bedriuwskarten te krijen, sels as se fan in automatisearring binne dat se perfoarst net goed binne, hawwe jo namme, nûmer en in koarte berjocht of titel op har ferklearje wat jo dogge. "Ik keapje eigendom" of "Eigenskippenynvestor" flugger yn 'e tinken fan' e ûntfanger dy't wat jo binne. Meitsje it maketing in gewoante, freegje altyd oan hokker minsken dogge en wat belangstelling sjen, krij har kaart foar takomstige referinsjes, ferwize wat jo dogge en jouwe se in kaart - dogge dit mei elkenien dy't jo treffe en jo sille ferwûnderje op 'e resultaten.\nStel it altyd op om jo profyl te wachtsjen, as de kearen hurd binne, it is noch wichtiger om josels te pleatsen, mar lykwols wannear't tiid goed is, stopje jo sels te befoarderjen en wat jo dogge.\nTask fan 'e dei: Put Marketing earst


Kneppelfreed 2021 - Ferline en takomst fan de Fryske taal – Afûk Websjop\nKneppelfreed 2021 - Ferline en takomst fan de Fryske taal\nKneppelfreed 2021 - Ferline en takomst fan de Fryske taal quantity\nYn 1998 wurdt Kneppelfreed – Gevecht om de taal met wapenstok en waterkanon útjûn. It boek krijt yn de Fryske en lanlike parse loovjende kritiken. Sântich jier nei Kneppelfreed is it tiid foar in werútjefte. It boek út 1998 wurdt folslein oanpast. It tal haadstikken is ynkoarte fan sân nei fiif. Elk wurd wurdt op ’e nij woegen. It boek is op ’e nij skrean, wêrby’t de basis yntakt bliuwt. Nij is ek dat Kneppelfreed 2021. Ferline en takomst fan de Fryske taal folslein twatalich is, 158 siden yn it Frysk, 166 siden yn it Hollânsk.\nHoe stiet it Frysk derfoar, santich jier nei Kneppelfreed? Skriuwer Peter Boomsma is benijd nei de stân fan saken fan it Frysk yn de rjochtseal, yn it ûnderwiis, by de Fryske gemeenten en yn bestjoerlik Fryslân.\nFjouwer saakkundigen binne ree fûn har ljocht oer dizze matearje skine te litten. Foar it Frysk yn de rjochtseal is dat mr. Tjalling van der Goot. Alex Riemersma, âld-lektor meartalichheid oan NHL Stenden, giet yn op ûnderwiis yn de Fryske taal, fan basisûnderwiis oant universiteit. Johanneke Liemburg – biografe fan de haadrolspiler fan Kneppelfreed, Fedde Schurer – beskriuwt it brûken fan it Frysk by de Fryske gemeenten. Hjoeddeistich kommissaris fan de Kening Arno Brok skriuwt oer de rol fan de provinsje Fryslân en it stimulearjen fan de Fryske taal.\nAuthor : Peter Boomsma ISBN : 9789491536861 New label : 1 Pages : 324 Language : Frysk Nederlânsk Publisher : Louise Format : ynbûn Kategory: 34. Kneppelfreed, Essays, Fryske boeken, Kado's foar de feestdagen, Skiednis.